
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A  NR. 180
                                                           din 31 octombrie 2019
privind modificarea și completarea prevederilor Hotărârii Consiliului Local Sighișoara nr. 49/28.03.2019
Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 28.295/09.10.2019 şi la Consiliul Local Sighișoara cu nr. 28.798/14.10.2019, de referatul de aprobare, înregistrat cu nr. 28.297/09.10.2019, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ;

Având în vedere Hotărârea Consiliului Local nr. 49/28.03.2019 privind modificarea unui contract de închiriere, prin care s-a aprobat modificarea contractului de închiriere nr. 414/2008, așa cum a fost modificat și completat prin actele adiționale nr. 1/2012 și nr. 2/2017, având ca obiect terenul în suprafață 43 mp. cu destinația de curte, înscris în C.F. individuală nr. 54587 – C1 – U4 Sighișoara, nr. C.F. vechi 159/IV, cu nr. top. 70/IV, teren aferent construcției – apartamentul nr. IV, situat în Municipiul Sighișoara, str. Școlii, nr. 11, în sensul suplimentării suprafeței închiriate, la suprafața indiviză de 88 mp., teren aferent apartamentului nr. IV, din terenul cu suprafața totală de 472 mp., cu categoria de folosință curți – construcții, înscris în C.F. colectivă nr. 159, cu nr. top. 70, nr. cad. 1343;

Având în vedere faptul că obiectul contractului de închiriere mai sus menționat, este terenul în suprafață de 43 mp. cu destinația de curte, aferent apartamentului nr. III, proprietatea doamnei Vasiu – Lazăr Andrea – Maria, înscris în C.F. individuală nr. 54587 – C1 – U2 Sighișoara, nr. C.F. vechi 159/III, cu nr. top. 70/III, situat în Municipiul Sighișoara, str. Școlii, nr. 11;

Având în vedere eroarea materială produsă, se impune modificarea și completarea Hotărârii Consiliului Local Sighișoara nr. 49/28.03.2019, în sensul suplimentării suprafeței închiriate cu 66 mp., respectiv de la suprafața indiviză de 88 mp, la suprafața indiviză de 154 mp., teren aferent apartamentului nr. III, din terenul cu suprafața totală de 472 mp., cu categoria de folosință curți – construcții, înscris în C.F. colectivă nr. 159, cu nr. top. 70, nr. cad. 1343;

Având în vedere că, prin modificarea și completarea  contractului de închiriere, nu sunt afectate planurile de sistematizare şi că bunul închiriat nu face obiectul Legii nr. 10/2001, republicată, cu modificările şi completările  ulterioare şi al Legii nr. 247/2005;

Având în vedere prevederile art. 555 - 566, art.  858 - 865 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanței de Urgență a Guvernului nr. 57/2019 privind Codul administrativ;

Având în vedere că, prin modificarea și completarea Hotărârii Consiliului Local Sighișoara nr. 49/28.03.2019 se aduc venituri suplimentare la bugetul local;

Având în vedere Raportul de specialitate al Direcţiei Administrarea Patrimoniului,  înregistrat cu nr. 28.296/09.10.2019, prin care se propune modificarea și completarea prevederilor Hotărârii Consiliului Local Sighișoara nr. 49/28.03.2019, îndeplinindu-se prevederile legale în acest sens;
   Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. „c”, alin. (6) lit. „b”, alin. (14), art. 139 alin. (1), alin. (3) lit. ,,gˮ şi art. 196 alin. (1) lit. ,,aˮ din Ordonanța de Urgență a Guvernului nr. 57/2019 privind Codul administrativ,

                                                                      H O T Ă R Ă Ş T E:       

Art. 1. Se aprobă modificarea și completarea art. 1 din Hotărârea Consiliului Local Sighișoara nr. 49/28.03.2019 privind modificarea și completarea unui contract de închiriere, după cum urmează :

,,(1) Se aprobă modificarea contractului de închiriere nr. 414/2008, așa cum a fost modificat și completat prin actele adiționale nr. 1/2012, nr. 2/2017 și nr. 3/2019, având ca obiect terenul în suprafață de 154 mp., cu destinația de curte, înscris în C.F. individuală nr. 54587 – C1 – U2 Sighișoara, nr. C.F. vechi 159/III cu nr. top. 70/III, teren aferent construcției – apartamentul nr. III, proprietatea chiriașului, situat în Municipiul Sighișoara, str. Școlii, nr. 11, în sensul majorării suprafeței închiriate, la suprafața indiviză de 154 mp. teren aferent apartamentului nr. III, din terenul cu suprafața totală de 472 mp. cu categoria de folosință curți – construcții, înscris în C.F. colectivă nr. 159, cu nr. top. 70 și nr. cad. 1343; 

(2) Începând cu data de 01.11.2019, chiria va fi de 154,00 lei/an, stabilită conform art. 5 alin. (1) din anexa 8 la Hotărârea Consiliului Local Sighișoara nr. 267/20.12.2018 privind stabilirea impozitelor și taxelor locale pentru anul 2019 şi va fi indexată cu indicele de inflaţie anual.

(3) Modificarea contractului de închiriere se va face prin act adițional.

(4) Restul clauzelor contractuale din contractul de închiriere nr. 414/2008, așa cum a fost modificat și completat prin actele adiționale nr. 1/2012, nr. 2/2017 și nr. 3/2019, își mențin valabilitatea între Municipiul Sighișoara și doamna Vasiu – Lazăr Andreea – Mariaˮ.

Art. 2. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcţia Administrarea Patrimoniului, Biroul Buget, Contabilitate, Salarizare – Direcția Economică şi Biroul Juridic din cadrul Municipiului Sighişoara.

Art. 3. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

          Buzogany Erzsebet        
                                Contrasemnează/Avizat pentru legalitate

           SECRETAR GENERAL,


                     Bizo Anca
(Prezenta s-a adoptat cu 17 voturi ”pentru” și 1 ”abținere”)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;
  1 ex. Arhitectul Șef;

  2 ex. Direcția Administrarea Patrimoniului;

  1 ex. Biroul Buget, Contabilitate, Salarizare – Direcția Economică;

  1 ex. Biroul Juridic;

  1 ex. doamna Vasiu - Lazăr Andreea - Maria.
12 ex.

B.A. 
